Document ID: 32004R1484

KOMISIJAS REGULA (EK) Nr. 1484/2004
(2004. gada 20. augusts)
par grozījumiem Regulā (EK) Nr. 917/2004, kas nosaka īstenošanu Padomes Regulai (EK) Nr. 797/2004 par pasākumiem, kas veicami, lai uzlabotu dravniecības produktu ražošanas un komercializācijas apstākļus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2004. gada 26. aprīļa Regulu (EK) Nr. 797/2004 par pasākumiem, kas veicami, lai uzlabotu dravniecības produktu ražošanas un komercializācijas apstākļus (1) un jo īpaši tās 6. pantu,
tā kā:
(1)
Komisijas Regula (EK) Nr. 917/2004 (2) definē nepieciešamos noteikumus, lai īstenotu gada nacionālās programmas, kas paredzētas Regulā (EK) Nr. 797/2004. Savienības finansējums šīm programmām tiek sadalīts atbilstoši katras dalībvalsts dravniecības resursiem, kas norādīti Regulas (EK) Nr. 917/2004 pielikumā.
(2)
Dalībvalstu paziņojumos, kas atjaunina strukturālos datus par situāciju sektorā saskaņā ar Regulas (EK) Nr. 917/2004 1. panta a) apakšpunktu, norādītas izmaiņas dravniecības resursos.
(3)
Tā rezultātā Regulā (EK) Nr. 917/2004 izdarītas izmaiņas.
(4)
Ņemot vērā, ka Regulas (EK) Nr. 917/2004 2. panta 3. punkts paredz, ka gada programmu izpildes termiņš ir 31. augusts, šī regula tiks piemērota, sākot no 2004./2005. gada sezonas.
(5)
Pasākumi, kas paredzēti šajā regulā, ir saskaņā ar Putnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 917/2004 I pielikums tiek aizstāts ar šīs regulas pielikumu.
2. pants
Šī Regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Regula pirmo reizi tiek piemērota gada programmām, sākot no 2004./2005. gada sezonas.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. augustā

Labels: 7
3
6